CELEX: 62019CN0082
Language: hr
Date: 2019-02-05 00:00:00
Title: predmet C-82/19: Zahtjev za prethodnu odluku koji je 5. veljače 2019. uputio High Court (Irska) — Minister for Justice and Equality protiv PI-a

1.4.2019   
            
            
               HR
            
            
               Službeni list Europske unije
            
            
               C 122/13
            
         
      Zahtjev za prethodnu odluku koji je 5. veljače 2019. uputio High Court (Irska) — Minister for Justice and Equality protiv PI-a
      (predmet C-82/19)
      (2019/C 122/15)
      Jezik postupka: engleski
      
         Sud koji je uputio zahtjev
      
      High Court (Irska)
      
         Stranke glavnog postupka
      
      
         Tužitelj: Minister for Justice and Equality
      
         Druga stranka u postupku: PI
      
         Prethodna pitanja
      
      
                  1.
               
               
                  Treba li o pitanju je li državni odvjetnik neovisan od izvršne vlasti odlučiti prema njegovom položaju u relevantnom nacionalnom pravnom sustavu? Ako ne, u skladu s kojim kriterijima treba odlučiti o neovisnosti od izvršne vlasti?
               
            
                  2.
               
               
                  Je li državni odvjetnik kojeg Ministarstvo pravosuđa, u skladu s nacionalnim pravom, može izravno ili neizravno usmjeravati ili mu davati upute, dovoljno neovisan od izvršne vlasti da bi ga se smatralo pravosudnim tijelom u smislu članka 6. stavka 1. Okvirne odluke (1)?
               
            
                  3.
               
               
                  Ako je tomu tako, mora li državni odvjetnik također biti funkcionalno neovisan od izvršne vlasti i koji su kriteriji u skladu s kojima treba odlučiti o funkcionalnoj neovisnosti?
               
            
                  4.
               
               
                  Ako je nezavisan od izvršne vlasti, je li državni odvjetnik koji započinje i provodi istrage i osigurava objektivnost i zakonitost njihovog provođenja, podiže optužnice, izvršava sudske odluke i progoni počinitelje kaznenih djela, a ne izdaje nacionalne uhidbene naloge i ne obavlja sudačke funkcije „pravosudno tijelo” za potrebe članka 6. stavka 1. Okvirne odluke?
               
            
                  5.
               
               
                  Je li državni odvjetnik u Zwickauu pravosudno tijelo u smislu članka 6. stavka 1. Okvirne odluke od 13. lipnja 2002. o Europskom uhidbenom nalogu i postupcima predaje između država članica?
               
            
         (1)  Okvirna odluka Vijeća 2002/584/PUP od 13. lipnja 2002. o Europskom uhidbenom nalogu i postupcima predaje između država članica (SL 2002, L 190, str. 1) (SL, posebno izdanje na hrvatskom jeziku, poglavlje 19., svezak 3., str. 83.)